Մինչ ՀՀ նախագահն ու ողջ ղեկավարությունը սպասում են հանձնման համար շահեկան պահին, ՄԱԿում Ադրբեջանի ներկայացուցիչը հերթական նամակն է ուղղում ՄԱԿի գլխավոր ասամբլեային ու Անվտանգության խորհրդին, որի բովանդակությունը խնդրին հետևող ցանկացած անձ կարող է արդեն անգիր շարադրել։ ՈՒշագրավն այս ամենում երկու կողմում առկա մի նմանությունն է. Ադրբեջանը բոլոր մակարդակներում Ղարաբաղի մասին խոսելիս շեշտում է`«Հայաստանի ու Ադրբեջանի միջև առկա Ղարաբաղյան հակամարտություն»։ ՀՀ նախագահն էլ խոսում է Հայաստանի բոլոր նախագահների ու ղեկավարների անունից։ Ո՞ւր է Լեռնային Ղարաբաղը` իր նախագահներով, իր ղեկավարներով։ Չեմ կարծում, որ Ալիև-Սարգսյան հանդիպումներում համաձայնություն է ձեռք բերվել ճանաչել Արցախն իբրև Հայաստանի հանրապետության մաս։